turjo4nis/wikipedia-bn-dump-20250701 huggingface dataset:
আংকাসাওয়ান প্রকল্প

মালয়েশিয়া সরকার কর্তৃক গৃহীত আংকাসাওয়ান প্রকল্প দ্বারা দেশটি প্রথমবারের মতো আন্তর্জাতিক মহাকাশ স্টেশনে মালয়েশিয়ার নাগরিক পাঠানোর প্রস্তুতি নেয়। মালয় শব্দ আংকাসাওয়ান-এর অর্থ নভোচারী। প্রকল্পটির অংশ হিসেবে ২০০৭ সালের ১০ই অক্টোবর, প্রথম মালয়েশীয় নাগরিক শেখ মুসযাফার শুকরের মহাশূন্যে গমন করেন।

ইতিহাস ও লক্ষ্য 
মালয়েশিয়ার প্রাক্তন প্রধানমন্ত্রী মাহাথির বিন মোহাম্মদ রাশিয়ার সাথে যৌথভাবে এই প্রকল্পের ঘোষণা দেন। মালয়েশিয়ার বিমান বাহিনীর জন্য সুখোই সু-৩০এমকেএম ফাইটার জেট বিমান ক্রয় করার সময় দুই সরকারের মধ্যকার সমঝোতায় এই প্রকল্পের চুক্তি করা হয়।

চুক্তি অনুযায়ী রাশিয়া ফেডারেশন দুইজন মালয়েশীয় নাগরিকের মহাশূন্য ভ্রমণের ট্রেনিং এবং একজনকে ২০০৭ সালের অক্টোবরে আন্তর্জাতিক মহাকাশ স্টেশনে পাঠানোর সকল খরচ বাবদ বহন করে।

মালয়েশিয়ার সরকার দেশটির তরুণ সমাজকে গণিত ও বিজ্ঞানে আগ্রহী করে তোলার পাশাপাশি দেশের ভাবমূর্তি উচুতে নিয়ে যেতে এই প্রকল্প হাতে নেয়। মালয়েশিয়ার বিজ্ঞান, প্রযুক্তি ও উদ্ভাবন মন্ত্রণালয়ের মন্ত্রী, জামালউদ্দিন জারজিস বলেন, "এই প্রকল্প শুধু একজন মালয়েশীয়কে মহাশূন্যে পাঠানোর প্রকল্প নয়। স্বাধীনতার ৫০ বছর পর আমাদের জাতি হিসেবে সফলতার নতুন ধাপে পা রাখা প্রয়োজন।"

মালয়েশিয়ার প্রথম নভোচারী শেখ মুসযাফার শুকর বলেন, "আমি কোন খ্যাতি বা তারকা হওয়ার আশা করছি না। আমার এই যাত্রা মালয়েশীয়দের বিশেষ করে স্কুলের বাচ্চারা যেন বিজ্ঞান ও মহাকাশ বিষয়ে আগ্রহী হয় সে ব্যাপারে অনুপ্রেরণা যোগাতে।"

বাছাই 

শেষ ধাপ পর্যন্ত চারজন প্রতিদ্বন্দী হলেন:
 সিভা ভানাজাহ, ৪৫
 মোহাম্মদ ফাইজ কামালউদ্দিন, ৪৪
 ফাইজ খালীদ। ৩৬
 শেখ মুসযাফার শুকর, ৪৪

২০০৭ সালের ২৩শে জুলাই শেখ মুসাযাফার নাসার একটি সংবাদ কনফারেন্সে এক্সপেডিশন ১৬-এর অন্যান্য সদস্যদের সাথে যোগ দেন। শেখ মুসযাফারের বদলি হিসেবে ফাইজ খালীদ পাইপলাইনে ছিলেন।

২০০৭ সালের ১০ই অক্টোবর সয়োজ টিএমএ-১১তে শেখ মুসাযাফার প্রথম মালয়েশিয়ার নাগরিক হিসেবে মহাশূন্যের পাড়ি জমান। তিনি দশ দিন আন্তর্জাতিক মহাকাশ স্টেশনে পার করেন। সয়োজ টিএমএ-১০-এ করে তিনি পৃথিবীতে ১০ দিন পরে ফিরে আসেন।

সমালোচনা 
শেখ মুস্পযাফরকে মহাশূন্যে পাঠাতে প্রায় ২৬ মিলিয়ন মার্কিন ডোলার সমমূল্যের অর্থ মালয়েশিয়ার সরকারকে গুণতে হয়েছে। মালয়েশিয়ার মহাশূণ্য প্রকল্প একটি উন্নয়নশীল রাষ্ট্রের নিছক অর্থের অপচয় বলে সমালোচিত হয়েছে। অবশ্য সরকারি কর্মকর্তারা ২০০৩ সালে মস্কো থেকে ১৮টি ফাইটার জেট বিমান ক্রয়ের সময়ে হওয়া সামরিক প্রতিরক্ষা সমঝোতায় প্রায় ৯০০ মিলিয়ন মার্কিন ডলার এই প্রকল্পের অর্থায়নের জন্য পাওয়া গিয়েছিল বলে দাবী করেন।

একাধিক ব্যক্তি, বিশেষ করে মালয়েশিয়াবাসীরা শেখ মুসযাফারকে মহাশূন্যেগামী বিমানে যাত্রাকারী নয় বরং একজন নভোচারী বলে উপাধি পাওয়ার যোগ্য বলে মনে করেন। কেননা, তিনি এই যাত্রার পূর্বে সম্পূর্ণ নভোচারীর মতই ট্রেনিং নিয়েছিলেন।

তথ্যসূত্র 

শিরোনামহীন উদ্ধৃতিসহ পাতা
মালয়েশিয়া
মহাকাশ যাত্রা
মানব মহাকাশ যাত্রার কর্মসূচি
কাতারের দোহার সবচেয়ে উচুঁ দালানের তালিকা

এটি হলো কাতারের দোহার সবচেয়ে উচুঁ দালানগুলোর তালিকা। দোহার অধিকাংশ অট্টালিকাগুলো পশ্চিম উপকূলে অবস্থিত। দোহার সবচেয়ে উচুঁ দালানের নাম অ্যাস্পায়ার টাওয়ার। দোহা একটি ক্রমবর্ধমান শহর যা, বিগত কয়েক বছরে অনেকগুলো উচুঁ অট্টালিকার নির্মাণকাজ সম্পন্ন করছে।

নির্মাণ সম্পন্ন হওয়া দালান 
এটি হলো দোহায় নির্মাণকাজ শেষ হওয়া দালানগুলোর তালিকা

তথ্যসূত্র 

কাতারের ভবন ও স্থাপনা
কোরিয়া প্রণালি

কোরিয়া প্রণালি হল দক্ষিণ কোরিয়া ও জাপানের মধ্যে অবস্থিত সংকীর্ন সমুদ্রভাগ। এটি পূর্ব চীন সাগর, পীতসাগর (পশ্চিম সমুদ্র) এবং উত্তর পশ্চিম প্রশান্ত মহাসাগরের অংশ জাপান সাগরকে (পূর্ব সমুদ্র) সংযুক্ত করেছে। তসুশিমা দ্বীপটি প্রণালিটিকে পশ্চিম চ্যানেল এবং তসুশিমা প্রণালি বা পূর্ব চ্যানেলে বিভক্ত করেছে।

ভূগোল 
উত্তরে এটি কোরিয় উপদ্বীপের দক্ষিণ উপকূল এবং দক্ষিণে এটি জাপানের দক্ষিণ-পশ্চিমাঞ্চলের কিউশু এবং হংসুর দ্বীপগুলো দ্বারা আবদ্ধ। এটি প্রায় ২০০ কিলোমিটার (১২০ মাইল) প্রশস্ত এবং প্রায় ৯০ থেকে ১০০ মিটার (৩০০ ফুট) গভীর।

তাসুশিমা দ্বীপটি কোরিয়া প্রণালিকে পশ্চিমা চ্যানেল এবং সুশিমা প্রণালিতে ভাগ করে। পশ্চিমা চ্যানেলের গভীর (২২৭ মিটার পর্যন্ত) বেশি এবং তাসুশিমা প্রণালি তুলনায় কম গভীর।

স্রোত

কুরোশিও স্রোতের একটি শাখা প্রণালির মধ্য দিয়ে অতিক্রম করে। এই শাখা স্রোতকে কখনও কখনও তাসুশিমা স্রোত বলা হয়। জাপান দ্বীপপুঞ্জের উপকূল বরাবর স্রোতটি পূর্ব সাগরের মধ্য দিয়ে প্রবাহিত হয়ে সেখালিন দ্বীপের তীরে বিভক্ত হয়। অবশেষে স্রোতটি হক্কাইডো দ্বীপের উত্তরের প্রণালির মাধ্যমে উত্তরাঞ্চলীয় প্রশান্ত মহাসাগরে এবং ভ্লাদিভোস্টকের কাছে সাখালিন দ্বীপের উত্তরের প্রণালি মাধ্যমে ওখোৎস্ক সমুদ্রের মধ্য দিয়ে প্রবাহিত হয়। কোরিয়া ও চীনের দক্ষিণ-পূর্ব উপকূলগুলোর নিম্ন-লবণাক্ত জলের কারণে জলের ভর বৈশিষ্ট্য ব্যাপকভাবে পরিবর্তিত হয়।

অর্থনৈতিক তাৎপর্য

বেশিরভাগ আন্তর্জাতিক জাহাজগুলো দক্ষিণ কোরিয়ার দক্ষিণ ভাগে অবস্থিত বন্দরগুলোতে কোরিয়া প্রণালির মধ্য দিয়ে চলাচল করে। দক্ষিণ কোরিয়া ও জাপান উভয় উপকূল থেকে ৩ নটিক্যাল মাইল (৫.৬ কিলোমিটার) পর্যন্ত প্রশস্ত অঞ্চলে তাদের আঞ্চলিক দাবিগুলো সীমিত করেছে, যাতে এটির মাধ্যমে বিনামূল্যে জাহাজ চলাচলের অনুমতি দেয় যায়।

যাত্রী ফেরি প্রণালি জুড়ে অসংখ্য রুট চলাচল করে। বাণিজ্যিক ফেরি দক্ষিণ কোরিয়ার বুসান ও জাপিও বন্দরে থেকে ফুকুওকা, তসুশিমা, শিমনোস্কি এবং হিরোশিমাসহ বিভিন্ন জাপানি বন্দরে চলাচল করে। ফেরিগুলো ফুকুওকা দিয়ে তসুশিমা দ্বীপ এবং কোরিয়ার মূল ভূখণ্ডের সাথে দক্ষিণ কোরিয়ার জেজু দ্বীপকেও সংযুক্ত করে। চীনের বন্দরসহ বুসান এবং জাপানি শহরগুলোকে সংযোগকারী ফেরিগুলোও এই প্রণালি অতিক্রম করে।

জাপানের আঞ্চলীক জলভাগ উপকূল থেকে ৩ নটিক্যাল মাইল (৫.৬ কিলোমিটার) পর্যন্ত প্রশস্ততায় বিস্তৃত, যা পারমাণবিক সশস্ত্র মার্কিন যুক্তরাষ্ট্র নৌবাহিনী এবং ডুবোজাহাজেকে জাপানের নিষেধাজ্ঞা লঙ্ঘন না করেই এই প্রণালি অতিক্রমের অনুমতি দেয়।

প্রণালির নামকরণ

তথ্যসূত্র

 For example, a)  W. J. Teague, G. A. Jacobs, H. T. Perkins, J. W. Book, K.-I. Chang, M.-S. Suk Journal of Physical Oceanography 32, 1621–1641 (2001). b)  Russo-Japanese War Research Society
  Japan Hydrographic Association
  Ministry of the Environment, Japan
 
  Hydrographic and Oceanographic Department, Japan Coast Guard

বহিঃসংযোগ
Encyclopædia Britannica article 
Oceanographic Characteristics of the Korea Strait, from KORDI

দক্ষিণ কোরিয়ার সামুদ্রিক প্রণালি
এশিয়ার প্রণালি
আন্তর্জাতিক প্রণালি
চলচ্চিত্র সমালোচনা

চলচ্চিত্র সমালোচনা (Film criticism) হচ্ছে চলচ্চিত্র এবং চলচ্চিত্র মাধ্যমের বিশ্লেষণ এবং মূল্যায়ন। এই ধারণাটি প্রায়ই চলচ্চিত্র পর্যালোচনা (film review) এর সাথে বিনিময়যোগ্য হিসেবে ব্যবহৃত হয়। একটি চলচ্চিত্র পর্যালোচনা ক্রেতাদের জন্য একটি সুপারিশ হিসেবে কাজ করে। যাই হোক, সকল চলচ্চিত্র সমালোচনাই পর্যালোচনার আকার নেয় না।

সাধারণভাবে, চলচ্চিত্র সমালোচনাকে দুটো শ্রেণিবিভাগে ভাগ করা যায়: সাংবাদিক সমালোচনা (journalistic criticism) যা সংবাদপত্র, পত্রিকা এবং অন্যান্য জনপ্রিয় গণমাধ্যমে নিয়মিত ছাপা হয়; এবং চলচ্চিত্র পণ্ডিতদের দ্বারা কেতাবি সমালোচনা, যেখানে এই চলচ্চিত্র পণ্ডিতগণ চলচ্চিত্র তত্ত্বগুলো সম্পর্কে জানেন এবং তাদের লেখাগুলো একাডেমিক জার্নালে প্রকাশিত হয়। কেতাবি চলচ্চিত্র সমালোচনা খুব কমই পর্যালোচনার আকার লাভ করে, বরং এটি  চলচ্চিত্রের বিশ্লেষণ, এর জঁরার ইতিহাসে চলচ্চিত্রটির অবস্থা, বা কেবলই চলচ্চিত্রের ইতিহাস নিয়ে আলোচনা করে।

ইতিহাস 
ঊনবিংশ শতকের শেষের দিকে চলচ্চিত্রের আবির্ভাব হয়। ১৯০০ এর দশকের প্রথম দিকে চলচ্চিত্রের প্রথমদিকের শৈল্পিক সমালোচনার আবির্ভাব হয়। চলচ্চিত্র সমালোচনার প্রথম লেখা প্রকাশিত হয় দ্য অপটিক্যাল ল্যান্টার্ন এণ্ড সিনেমাটোগ্রাফ নামক সাময়িকীতে, পরবর্তীতে ১৯০৮ সালে বায়োস্কোপ পত্রিকা চলচ্চিত্র সমালোচনা প্রকাশ করে।

প্রাচীনকাল থেকে শিল্প হিসেবে সংগীত, সাহিত্য, চিত্রকর্মের অস্তিত্ব থাকলেও চলচ্চিত্র তুলনামূলকভাবে নতুন ধরনের শিল্প। এজন্য চলচ্চিত্র নিয়ে প্রথমদিককার রচনাগুলোতে এটা নিয়েই যুক্তি দেখানো হত যে চলচ্চিত্রকেও শিল্প হিসেবে সম্মান করা যেতে পারে। ১৯১১ সালে রিকশিওত্তো ক্যানুডো একটি ইসতেহার লেখেন যেখানে চলচ্চিত্রকে ষষ্ঠ শিল্প (পরবর্তীতে "সপ্তম শিল্প") হিসেবে দাবি করা হয়। এরপরও কয়েক দশক ধরে দীর্ঘদিন ধরে প্রতিষ্ঠিত শিল্পের চেয়ে চলচ্চিত্রকে কম সম্মানের শিল্প হিসেবে মূল্যায়ন করা হত।

১৯২০ এর দশকে সমালোচকগণ চলচ্চিত্রকে কেবলমাত্র বিনোদনের ভিত্তিতে মূল্যায়ন না করে, সেই সাথে এর গুণ ও মূল্যের জন্যেও বিশ্লেষণ করতেন। চলচ্চিত্রের বর্ধিষ্ণু জনপ্রিয়তার জন্য প্রধান প্রধান সংবাদপত্র চলচ্চিত্র সমালোচকদের ভাড়া করতে শুরু করে। ১৯৩০ এর দশকে চলচ্চিত্র শিল্পে চলচ্চিত্র শিল্পীদের নিয়ে তারকাখ্যাতি এবং সেলিব্রিটি এর ধারণা তৈরি হয়, যার ফলে চলচ্চিত্র সমালোচকদের প্রতি মানুষের আকর্ষণ বা একধরনের ঘোর তৈরী হয়। গুরুত্বপূর্ণ অনুষ্ঠানগুলোতে চলচ্চিত্র শিল্পীদের সাথে চলচ্চিত্র সমালোচকদেরকেও লাল গালিচায় দেখা যেত।

১৯৪০ এর দশকে চলচ্চিত্র সমালোচনার এক নতুন ধরনের আবির্ভাব হয়। এরকম রচনা আসতে শুরু করে যেখানে একটি বৈশিষ্ট্যসূচক আকর্ষণের সাথে চলচ্চিত্রের বিশ্লেষণ করা হত যাতে সমালোচকদের কথাগুলো পাঠকদেরকে প্ররোচিত করে। চলচ্চিত্র সমালোচকদের এই রীতিই চলচ্চিত্র সমালোচনাকে মূলধারায় নিয়ে আসে, জনপ্রিয় পত্রিকায় সমালোচকগণ মনোযোগ কাড়তে থাকেন। এরফলে চলচ্চিত্র পর্যালোচনা এবং সমালোচকদের কথা বেশিরাগ মুদ্রণ মাধ্যমে চলে আসে। পরের দশকগুলোতে চলচ্চিত্র সমালোচকদের জনপ্রিয়তা অনেক বেড়ে যায়, এবং এই শিল্পে জেমস এজি, এন্ড্রু স্যারিস, পলিন কায়েল এর মত নামগুলো খুব বিখ্যাত ও পরিচিত হয়। বর্তমান সময়ের বিখ্যাত চলচ্চিত্র সমালোচকদের মধ্যে রয়েছেন রজার এবার্ট এবং পিটার ট্রেভারস।

তথ্যসূত্র 

চলচ্চিত্র সমালোচনা
পিটার পারফিট

পিটার হাওয়ার্ড পারফিট (; জন্ম: ৮ ডিসেম্বর, ১৯৩৬) নরফোকের বিলিংফোর্ড এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৭২ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও ডানহাতে অফব্রেক বোলিংয়ে পারদর্শিতা দেখিয়েছেন পিটার পারফিট।

শৈশবকাল 
ফাকেনহাম গ্রামার স্কুলে অধ্যয়ন করেছেন পিটার পারফিট। এরপর নরফোকের সপ্তম রাজা এডওয়ার্ড গ্রামার স্কুলে পড়াশোনা সম্পন্ন করেন তিনি।

সর্বক্রীড়ায় পারদর্শী ছিলেন পিটার পারফিট। ফুটবলে নরউইচ সিটির পক্ষে সংরক্ষিত খেলোয়াড় হিসেবে খেলতেন এবং মাইনর কাউন্টিজে ক্রিকেট খেলতেন। এরপর মিডলসেক্স দলে খেলার জন্যে চুক্তিবদ্ধ হন তিনি।

কাউন্টি ক্রিকেট 
১৯৫৬ থেকে ১৯৭২ সময়কালে মিডলসেক্সের পক্ষে পিটার পারফিট অংশগ্রহণ করেন। তন্মধ্যে, ১৯৬৮ থেকে ১৯৭০ সাল পর্যন্ত দলের অধিনায়কের দায়িত্বে ছিলেন। ফ্রেড টিটমাস মিডলসেক্সের নেতৃত্ব করা থেকে বিরত থাকলে পিটার পারফিটের উপর এ দায়িত্বভার অর্পণ করা হয়। তবে দুই মৌসুম পর মাইক ব্রিয়ারলিকে তার স্থলাভিষিক্ত করা হয়েছিল। সমগ্র প্রথম-শ্রেণীর খেলোয়াড়ী জীবনে প্রায় ২৭,০০০ রান সংগ্রহ করতে পেরেছিলেন তিনি।

টেস্ট ক্রিকেট 
সমগ্র খেলোয়াড়ী জীবনে সাঁইত্রিশ টেস্টে অংশগ্রহণের সুযোগ পেয়েছেন তিনি। ১৯৬২ সালে পাকিস্তানের বিপক্ষে একাধারে পাঁচ টেস্টে চারটি সেঞ্চুরি করার ন্যায় কৃতিত্ব প্রদর্শন করেন। ১৯৬২-৬৩ মৌসুমে অস্ট্রেলিয়া গমন করেন। অ্যাশেজ সিরিজে সাময়িকভাবে ব্যাটিংয়ে অবস্থান পরিবর্তন করে উদ্বোধনী ব্যাটসম্যান হিসেবে খেলেন। কিন্তু সফলতার মুখ দেখেননি তিনি।

১৯৬৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন পিটার পারফিট।

খেলার ধরন 
ক্রিকেট সংবাদদাতা কলিন বেটম্যানের অভিমত, হালকা-পাতলা গড়নের পিটার পারফিট তার শক্তিশালী বামহাত দিয়ে খেলতে অভ্যস্ত ছিলেন। দ্রুতলয়ে ক্ষিপ্রতার সাথে রান তুলতে স্বাচ্ছন্দ্যবোধ করতেন। ভয়ার্ত চিত্তে থাকা সত্ত্বেও টেস্ট ক্রিকেট অঙ্গনে নাটকীয়ভাবে পরিবর্তন আনতে পারতেন।

বামহাতি ব্যাটসম্যান, ডানহাতি অফব্রেক বোলার ও চমৎকার ফিল্ডার হিসেবে মাঠে রাজত্ব কায়েম করেছেন পিটার পারফিট। তিনি তার সময়কালে অন্যতম সেরা ও দর্শনীয় স্ট্রোকমেকার ছিলেন।

অবসর 
৩৫ বছর বয়সে ক্রিকেট খেলা থেকে পিটার পারফিট অবসরগ্রহণ করেন। তবে, বেশ দেরীতে এ খেলায় অংশগ্রহণের জন্য স্বীয় ভাগ্যকে দোষারোপ করেন। খেলা থেকে অবসর গ্রহণের পর ল্যাঙ্কাশায়ার/ইয়র্কশায়ার সীমান্তে মদ্যপানশালা পরিচালনা করেন। এরপর টেস্ট খেলায় আতিথেয়তায় নিজেকে সম্পৃক্ত রাখেন। ঐ ব্যবসা প্রতিষ্ঠান বিক্রয় করে নৈশভোজন পরবর্তী বক্তার ভূমিকায় অবতীর্ণ হয়েছেন পিটার পারফিট।

তথ্যসূত্র

আরও দেখুন 
 ফ্রেড টিটমাস
 মাইক ব্রিয়ারলি
 ইংরেজ টেস্ট ক্রিকেটারদের তালিকা
 আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

বহিঃসংযোগ 
 
 

১৯৩৬-এ জন্ম
জীবিত ব্যক্তি
১৯৪৬ থেকে ১৯৬৮ সময়কালীন ইংরেজ ক্রিকেটার
১৯৬৯ থেকে ২০০০ সময়কালীন ইংরেজ ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
উইজডেন বর্ষসেরা ক্রিকেটার
কম্বাইন্ড সার্ভিসেসের ক্রিকেটার
প্লেয়ার্সের ক্রিকেটার
নরফোকের ক্রীড়াব্যক্তিত্ব
মিডলসেক্সের ক্রিকেটার
মিডলসেক্স ক্রিকেট অধিনায়ক
মিডলসেক্স কাউন্টি ক্রিকেট ক্লাবের সভাপতি
মেরিলেবোন ক্রিকেট ক্লাবের ক্রিকেটার
নরফোকের ক্রিকেটার
মিডলসেক্স কাউন্টি ক্রিকেট ক্লাবের প্রেসিডেন্ট
ডি. এইচ. রবিন্স একাদশের ক্রিকেটার
টি. এন. পিয়ার্স একাদশের ক্রিকেটার
রেজিনাল্ড উড

রেজিনাল্ড উড (; জন্ম: ৭ মার্চ, ১৮৬০ - মৃত্যু: ৬ জানুয়ারি, ১৯১৫) চেশায়ারের উডচার্চে জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। ১৮৮৭ সালে ইংল্যান্ডের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার এবং অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিং দক্ষ ছিলেন রেজিনাল্ড উড।

প্রথম-শ্রেণীর ক্রিকেট 
বার্কেনহেডের ব্যবসায়ী জন উড ও মন্ট্রিল বংশোদ্ভূত এলিজাবেথ দম্পতির সন্তান ছিলেন তিনি। চার্টারহাউজে পড়াশোনা সম্পন্ন করেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের পক্ষে শৌখিন খেলোয়াড় হিসেবে ছয়টি খেলায় অংশ নিয়েছেন রেজিনাল্ড উড। এরপর অস্ট্রেলিয়ায় অভিবাসিত হন। ১৮৮৫ সালে ভিক্টোরিয়ার পক্ষে পেশাদার ক্রিকেটার হিসেবে দুই খেলায় অংশ নেন।

টেস্ট ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ পেয়েছেন তিনি। সর্বাপেক্ষা বাজে টেস্ট খেলোয়াড়ী জীবন অতিবাহিত করেছেন তিনি। তার তুলনায় কেবলমাত্র যোসেফ ম্যাকমাস্টার এগিয়ে রয়েছেন। ২৫ ফেব্রুয়ারি, ১৮৮৭ তারিখে টেস্ট অভিষেক ঘটে রেজিনাল্ড উডের।

১৮৮৬-৮৭ মৌসুমে আলফ্রেড শয়ের নেতৃত্বাধীন ইংরেজ দল অস্ট্রেলিয়া সফরে যায়। অস্ট্রেলীয় অধিনায়ক পার্সি ম্যাকডোনেলকে উদ্দেশ্য করে বিলি বার্নসের ছোঁড়া বল দেয়ালে আঘাত করলে বলটি হারিয়ে যায়। এরফলে এ সফরের বেশ কয়েকটি খেলায় অংশগ্রহণ করা থেকে তাকে বিরত রাখা হয়। ঐ বলটি রেজিনাল্ড উড খুঁজে পান ও তার পরিবর্তে শয়ের একাদশে উডকে তিন খেলায় অংশগ্রহণ করানো হয়েছিল। তন্মধ্যে, দ্বিতীয় খেলাটি দ্বিতীয় টেস্টের মর্যাদা পেয়েছিল। খেলায় তিনি কোন বোলিং করেননি ও দশ নম্বরে ব্যাটিংয়ে নেমে ০ ও ৬ রান তুলেন। সফরকারী ইংরেজ দলের বিপক্ষে শেষ খেলায় অংশগ্রহণের পর তিনি আর প্রথম-শ্রেণীর খেলায় অংশগ্রহণ করেননি।

ব্যক্তিগত জীবন 
৬ জানুয়ারি, ১৯১৫ তারিখে ৫৫ বছর বয়সে নিউ সাউথ ওয়েলসের ম্যানলি এলাকায় রেজিনাল্ড উডের দেহাবসান ঘটে। তার জীবনী নিয়ে ফিলিপ পেইন ‘ফাইনালি এ ফেস: এ মেমোইর অব রেজিনাল্ড উড’ শিরোনামীয় গ্রন্থ ২০০৭ সালে প্রকাশিত হয়।

তথ্যসূত্র

বহিঃসংযোগ 
 
 
ডন অ্যামব্রোস লিখিত রেজিনাল্ড উডের সংক্ষিপ্ত জীবনী

১৮৬০-এ জন্ম
১৯১৫-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ভিক্টোরিয়ার ক্রিকেটার
ল্যাঙ্কাশায়ারের ক্রিকেটার
লিভারপুল ও ডিস্ট্রিক্টের ক্রিকেটার
উয়েফা গুণাঙ্ক

ইউরোপীয় ফুটবলের ক্ষেত্রে, উয়েফা গুণাঙ্ক হলো এক ধরনের পরিসংখ্যান, যেটি ক্লাব এবং আন্তর্জাতিক প্রতিযোগিতায় র‍্যাঙ্কিংয়ের জন্য ব্যবহৃত হয়। ১৯৭৯ সালে প্রবর্তনের পর, এই গুণাঙ্ক ইউরোপীয় ফুটবল পরিচালনাকারী সংস্থা উয়েফা দ্বারা গণনা করা হয়।

পুরুষদের প্রতিযোগিতার জন্য (এই প্রবন্ধে আলোচনা করা হয়েছে), তিনটি ভিন্ন ধরনের গুণাঙ্ক গণনা করা হয়:

 জাতীয় দল গুণাঙ্ক: উয়েফা ইউরো বাছাইপর্ব এবং চূড়ান্ত প্রতিযোগিতায় পাত্র নির্ধারণের জন্য জাতীয় দলের র‍্যাঙ্কিংয়ে ব্যবহার করা হয়।
 দেশ গুণাঙ্ক: প্রতিটি অ্যাসোসিয়েশনের ক্লাবগুলোর সমষ্টিগত পারফরম্যান্সের ওপর ভিত্তি করা অবস্থান নির্ধারণ করা হয়। উয়েফা চ্যাম্পিয়নস লীগ ও উয়েফা ইউরোপা লীগে অংশগ্রহণকৃত দলের সংখ্যা নির্ধারণ করার জন্য দেশ গুণাঙ্ক ব্যবহার করা হয়।
 ক্লাব গুণাঙ্ক: উয়েফা চ্যাম্পিয়নস লীগ ও উয়েফা ইউরোপা লীগে পাত্র নির্ধারণের জন্য পৃথক ক্লাবের অবস্থান নির্ধারণে ক্লাব গুণাঙ্ক ব্যবহার করা হয়।

এই নিবন্ধে আলোচনা না করা হলেও, উয়েফা উইমেনস ইউরো ও উয়েফা উইমেনস চ্যাম্পিয়নস লীগের মতো নারী প্রতিযোগিতা এবং উয়েফা ইউরো অনূর্ধ্ব-২১ প্রতিযোগিতার মতো যুব প্রতিযোগিতার জন্য গুণাঙ্ক গণনা করা হয়।

বর্তমান সেরা ১০ টি লীগ

তথ্যসূত্র

বহিঃসংযোগ 
 প্রাতিষ্ঠানিক উয়েফা র‍্যাঙ্কিং
 এক্সএস৪অল.এনএল-এ লীগ এবং ক্লাব গুণাঙ্ক
 উয়েফা প্রবেশ তালিকা

গুণাঙ্ক
ফুটবল র‌্যাঙ্কিং
+
ক্লাউস কিন্‌স্কি

ক্লাউস কিন্‌স্কি (জন্ম: ক্লাউস গুন্টার কার্ল নাকৎসিন্‌স্কি; ১৮ অক্টোবর ১৯২৬ - ২৩ নভেম্বর ১৯৯১) ছিলেন একজন জার্মান অভিনেতা। তিনি ১৩০-এর অধিক চলচ্চিত্রে অভিনয় করেছেন। তিনি ভের্নার হের্ৎসগের কয়েকটি চলচ্চিত্রে কেন্দ্রীয় চরিত্রে অভিনয় করেছেন, তন্মধ্যে রয়েছে আগুইয়ার, দ্য র‍্যাথ অব গড (১৯৭২), নসফেরাটু দ্য ভ্যাম্পায়ার (১৯৭৯), উৎসেক (১৯৭৯), ফিৎজকারাল্ডো (১৯৮২) ও কোব্রা ভের্ডে (১৯৮৭)। তিনি কয়েকটি স্পাঘেত্তি পশ্চিমা ধাঁচের চলচ্চিত্রেও অভিনয় করেছেন, তন্মধ্যে রয়েছে ফর আ ফিউ ডলারস মোর (১৯৬৫), আ বুলেট ফর দ্য জেনারেল (১৯৬৬), দ্য গ্রেট সাইলেন্স (১৯৬৮), অ্যান্ড গড সেইড টু কেইন (১৯৭০), শুট দ্য লিভিং অ্যান্ড প্রে ফর দ্য ডেড (১৯৭১), এবং আ জিনিয়াস, টু পার্টনার্স অ্যান্ড আ ডুপ (১৯৭৫)।

কিন্‌স্কি তার কর্মজীবনে বিতর্কিত ছিলেন এবং শুটিং সেটে তার বদমেজাজের চিত্র হের্ৎসগের প্রামাণ্যচিত্র মাই বেস্ট ফ্রেন্ড-এ ওঠে এসেছে। তিনি পোলা, নাস্টাসজা ও নিকোলাই কিন্‌স্কির পিতা, তিনজন তার ভিন্ন তিন স্ত্রীয়ের সন্তান। তারা তিনজনই অভিনয়ে যোগ দেন এবং জার্মানি ও মার্কিন যুক্তরাষ্ট্রে চলচ্চিত্র ও টেলিভিশনে কাজ করেন।

প্রারম্ভিক জীবন
ক্লাউস গুন্টার কার্ল নাকৎসিন্‌স্কি ১৯২৬ সালের ১৮ই অক্টোবর ডানৎসিগের (বর্তমান সোপট, পোল্যান্ড) ৎসোপটে জন্মগ্রহণ করেন। তার পিতা ব্রুনো নাকৎসিন্‌স্কি অপেরা গায়ক হিসেবে ব্যর্থ হওয়ার পর ফার্মাসিস্ট হিসেবে কাজ শুরু করেন। তার মাতা সুজান লুৎজ ছিলেন একজন সেবিকা ও স্থানীয় যাজকের কন্যা। ক্লাউসের অন্য তিন ভাইবোনেরা হলেন ইঙ্গে, আর্নে ও হান্স-ইওয়াখিম।

মহামন্দার কারণে কিন্‌স্কির পরিবারের ডানৎসিগে জীবন ধারণ দুর্বিষহ হয়ে ওঠে এবং তারা ১৯৩১ সালে তারা বার্লিনে চলে যায়, সেখানে তাদের সংগ্রাম করতে হয়। তারা শ্যোনেবার্গ জেলার ওয়ার্টবুর্গস্ট্রাব থ্রি এলাকায় একটি ফ্লাটে বসবাস শুরু করে এবং জার্মান নাগরিকত্ব গ্রহণ করে। ১৯৩৬ সালে কিন্‌স্কি শ্যোনেবার্গের প্রিনৎস-হাইনরিখ-জিমনেসিয়ামে ভর্তি হন এবং সেখানে পড়াশোনা করেন।

তথ্যসূত্র

গ্রন্থপঞ্জি

বহিঃসংযোগ

 
 

১৯২৬-এ জন্ম
১৯৯১-এ মৃত্যু
২০শ শতাব্দীর জার্মান অভিনেতা
জার্মান চলচ্চিত্র অভিনেতা
জার্মান মঞ্চ অভিনেতা
পোলীয় বংশোদ্ভূত জার্মান ব্যক্তি
জার্মানির নাগরিকীকৃত নাগরিক
ফাঁসিতলা দ্বি-মুখী উচ্চ বিদ্যালয়

ফাঁসিতলা দ্বি-মুখী উচ্চ বিদ্যালয় () কামারদহ ইউনিয়ন এর প্রাণকেন্দ্রে অবস্থিত।

ইতিহাস

শিক্ষা কার্যক্রম

অবস্থান
ঢাকা-রংপুর মহাসড়কের পশ্চিম,করতোয়া নদীর পূর্বে এবং কামারদহ ইউনিয়নের প্রাণকেন্দ্র ফাঁসিতলা জামে মসজিদ
সংলগ্নে ফাঁসিতলা দ্বি-মুখী উচ্চ বিদ্যালয় অবস্থিত।

অবকাঠামো
বিদ্যালয়ের মূল ফটক বরাবর পশ্চিমে উত্তর-দক্ষিণে দ্বিতল বিশিষ্ট অফিস ও বিজ্ঞান ভবন এবং এর দুপাশে শ্রেণিকক্ষ নির্মিত হয়েছে। বিদ্যালয়ের উত্তরদিকে জাতির শ্রেষ্ঠ সন্তানদের স্মরণে নির্মাণ করা হয়েছে শহীদ মিনার।শিক্ষার্থীদের শারীরিক ও মানসিক বিকাশ সাধনের জন্য রয়েছে পর্যাপ্ত খেলার মাঠ।এছাড়াও বিদ্যালয়ের বহুতল ভবন নিমার্ণ প্রকল্পের কাজ প্রক্রিয়াধীন রয়েছে।

শিক্ষা সহায়ক কার্যক্রম
শরীরচর্চা শিক্ষা 
লাইব্রেরি অনুশীলন 
বিতর্ক প্রতিযোগিতা 
শিক্ষা সফর
স্কাউট।

অবদান

বিভাগ
বিজ্ঞান
পদার্থ বিজ্ঞান
রসায়ন
জীব বিজ্ঞান
উচ্চতর গণিত
মানবিক
ভূগোল ও পরিবেশ
 বাংলাদেশের ইতিহাস ও বিশ্বসভ্যতা
পৌরনীতি ও নাগরিকতা
 কৃষি শিক্ষা

পুরস্কার

প্রকাশনা

লাইব্রেরি

খেলাধুলা
ছাত্রছাত্রীদের জন্য পর্যাপ্ত আলো-বাতাস সম্পন্ন রয়েছে উন্মুক্ত খেলার মাঠ,বিকালে এখানে ফুটবল, ক্রিকেটসহ বিভিন্ন খেলা হয়ে থাকে।বিদ্যালয়ে প্রতিবছর বার্ষিক-ক্রীড়া প্রতিযোগিতায় ফাঁসিতলার সকল প্রতিষ্ঠানের খেলাধুলার আয়োজন এবং উপজেলা, জেলা পর্যায়ের প্রতিযোগিতায় কামারদহ ইউনিয়নের মাধ্যমিক বিদ্যালয়গুলোর বাছাইপর্ব অনুষ্ঠিত হয়।

তথ্যসূত্র

গাইবান্ধা জেলার শিক্ষাপ্রতিষ্ঠান
১৯৬৯-এ প্রতিষ্ঠিত শিক্ষাপ্রতিষ্ঠান
পিসিএ বর্ষসেরা খেলোয়াড়

রেগ হেটার কাপ ফর দ্য ন্যাটওয়েস্ট পিসিএ প্লেয়ার অব দি ইয়ার () সাংবার্ষিকভিত্তিতে প্রদেয় ক্রিকেট পুরস্কার বিশেষ। প্রথম-শ্রেণীর ইংরেজ কাউন্টি ক্রিকেটে বছরব্যাপী দূর্দান্ত ক্রীড়াশৈলী প্রদর্শনকারী খেলোয়াড়কে পিসিএ প্লেয়ার অব দি ইয়ার সম্মাননা প্রদান করা হয়ে থাকে।

১৯৭০ সাল থেকে পিসিএ বর্ষসেরা খেলোয়াড় পুরস্কার প্রদান করা হচ্ছে। বিজয়ী নির্ধারণে খেলোয়াড়দের ট্রেড ইউনিয়ন পেশাদার ক্রিকেটার্স অ্যাসোসিয়েশনের (পিসিএ) সদস্যরা তাদের ভোটাধিকার প্রয়োগ করেন। প্রথম বছরে যৌথভাবে মাইক প্রোক্টর ও জ্যাক বন্ডকে প্রদান করা হয়। এরপর থেকে প্রত্যেক মৌসুমে একজনকে এ পুরস্কার প্রদানে মনোনয়ন করা হয়। বিজয়ী খেলোয়াড়কে বিশিষ্ট ক্রীড়া সাংবাদিক, মেরিলেবোন ক্রিকেট ক্লাবের সদস্য, লর্ডস ট্যাভোর্নার ও সারে কাউন্টি ক্রিকেট ক্লাবের আজীবন সদস্য রেগ হেটারের নামানুসরণে প্রবর্তিত রেগ হেটার কাপ পুরস্কার হিসেবে দেয়া হয়। এ পুরস্কার প্রদানকালীন বিজয়ীকে উদ্দেশ্য করে স্মারকসূচক বক্তব্য প্রদান করা হয়ে থাকে। ২০১৪ সালের বিজয়ী অ্যাডাম লিথকে বলা হয় যে, ‘আপনার সমপক্ষীয়গণ ভোটের মাধ্যমে আপনাকে মনোনীত করেছেন। এটি আনন্দঘন মুহূর্ত। আপনি বছরব্যাপী চমৎকার খেলেছেন।’

ইতিহাস 
১৯৭০ সালে প্রথমবারের মতো এ পুরস্কার লাভের জন্য গ্লুচেস্টারশায়ারের মাইক প্রোক্টর ও ল্যাঙ্কাশায়ারের জ্যাক বন্ডকে যৌথভাবে মনোনীত করা হয়। সাতজন খেলোয়াড় একাধিকবার এ পুরস্কার পেয়েছেন। তন্মধ্যে, স্যার রিচার্ড হ্যাডলি (১৯৮১, ১৯৮৪ ও ১৯৮৭) এবং মার্কাস ট্রেসকোথিক (২০০০, ২০০৯ ও ২০১১) তিনবার বর্ষসেরা হন। দুইজন খেলোয়াড়–অ্যান্ড্রু ফ্লিনটফ ও জন লিভার ধারাবাহিকভাবে দুইবার বর্ষসেরা হন।

আঠারোটি প্রথম-শ্রেণীর কাউন্টি দলগুলোর সবগুলোই এ পুরস্কার লাভে সক্ষমতা দেখিয়েছে। তন্মধ্যে, গ্লুচেস্টারশায়ারের খেলোয়াড়েরা সর্বাধিক ছয়বার এ পুরস্কার পেয়েছে। অন্যদিকে, ডার্বিশায়ার, গ্ল্যামারগন, লিচেস্টারশায়ার ও সাসেক্সের খেলোয়াড়েরা মাত্র একবার পিসিএ বর্ষসেরা খেলোয়াড়ের পুরস্কারের দাবীদার হন।

উনিশবার পিসিএ বর্ষসেরা খেলোয়াড় পুরস্কার লাভকারী খেলোয়াড় উইজডেন কর্তৃক বর্ষসেরা ক্রিকেটারের সম্মাননায় ভূষিত হয়েছেন। ২০০৫ সালের পিসিএ বর্ষসেরা খেলোয়াড় পুরস্কার লাভের অধিকারী অ্যান্ড্রু ফ্লিনটফকে একই বছরে বিবিসি বর্ষসেরা ক্রীড়াব্যক্তিত্ব পুরস্কারে ভূষিত করা হয়েছিল। ২০১২ সালে ক্রিকেট রাইটার্স ক্লাব কর্তৃক প্রবর্তিত বর্ষসেরা কাউন্টি চ্যাম্পিয়নশীপ পুরস্কার প্রদানের পর থেকে পিসিএ বর্ষসেরা খেলোয়াড় পুরস্কার লাভকারী তিনজনের মধ্যে দুইজন পেয়েছেন।

বিজয়ী খেলোয়াড়

পাদটীকা

তথ্যসূত্র 
সাধারণ
 

নির্দিষ্ট

আরও দেখুন 
 ল্যান্স গিবস
 আইসিসি পুরস্কার
 কাউন্টি চ্যাম্পিয়নশীপ
 উইজডেন বর্ষসেরা ক্রিকেটার

ক্রিকেট পুরস্কার ও র‌্যাঙ্কিং
১৯৭০-এ প্রতিষ্ঠিত
১৯৭০-এ প্রবর্তিত পুরস্কার
দৈনিক কওমি বন্ধন

দৈনিক কওমি বন্ধন পাকিস্তানের করাচি থেকে বাংলা ভাষায় প্রকাশিত একটি দৈনিক পত্রিকা। পত্রিকাটি ১৯৪০-এর দশকে যাত্রা শুরু করে। তখন এটিই ছিলো পাকিস্তানের একমাত্র বাংলা দৈনিক পত্রিকা। পাকিস্তানে বসবাসরত বিপুল সংখ্যক বাঙালীদের মধ্যে দৈনিক কওমি বন্ধন পত্রিকাটি বিখ্যাত ছিলো। কয়েক বছর পর এর প্রকাশনা বন্ধ হয়ে যায়। অর্থনৈতিক দুরবস্থা ছিলো পত্রিকা বন্ধের অন্যতম কারণ। মূলত চট্টগ্রাম থেকে যাওয়া বাঙালীরা পত্রিকার প্রকাশনার সাথে জড়িত ছিলেন।

তথ্যসূত্র 

পাকিস্তানের সংবাদপত্র
করাচীর গণমাধ্যম
বাংলা ভাষার সংবাদপত্র
পাকিস্তানের দৈনিক সংবাদপত্র
করাচির গণমাধ্যম
২০১৮ পুরুষ হকি বিশ্বকাপ

২০১৮ পুরুষদের হকি বিশ্বকাপটি হল ফিল্ড হকির হকি বিশ্বকাপ টুর্নামেন্টের ১৪ তম সংস্করণ। এটি ভারতের ভুবনেশ্বরে কলিঙ্গ স্টেডিয়ামে অনুষ্ঠিত হবে। নির্ধারিত সময়কাল  ২৮ নভেম্বর থেকে ১৬ ডিসেম্বর ২০১৮ অবধি।

আয়োজক নির্বাচন 

মার্চ ২০১৩ সালে,  এফআইএইচ ২০১৪-২০১৮ সময়কালের ইভেন্ট নিয়োগ প্রক্রিয়া নথি প্রকাশের এক মাস পর, অস্ট্রেলিয়া, বেলজিয়াম, ভারত,মালয়েশিয়া ও নিউজিল্যান্ডকে ইভেন্ট আয়োজনের  জন্য প্রার্থী হিসাবে সংক্ষিপ্ত তালিকাভুক্ত করা হয় এবং বিডিং ডকুমেন্টেশন জমা দিতে বলা হয়  বেলজিয়াম একটি প্রয়োজন পূরণ করেনি। উপরন্তু, আয়োজক নির্বাচনের এক মাস আগে  প্রযুক্তিগত এবং আর্থিক কারণে অস্ট্রেলিয়া আবেদন প্রত্যাহার করে নেয়। ৭ নভেম্বর, ২০১৩ সালে  লোজান, সুইজারল্যান্ডে একটি বিশেষ অনুষ্ঠানে,ভারতকে আয়োজক দেশ হিসাবে ঘোষণা করা হয়।

যোগ্যতা 
অংশগ্রহণকারী দলের সংখ্যা বৃদ্ধি হয়ে ১৬ হওয়ার কারণে,  আন্তর্জাতিক হকি ফেডারেশন দ্বারা জুলাই ২০১৫তে নতুন যোগ্যতা প্রক্রিয়া ঘোষণা করা হয়।।পাঁচ কনফেডারেশনের প্রতিটি মহাদেশীয় চ্যাম্পিয়ন এবং আয়োজক দেশ  একটি স্বয়ংক্রিয় সংরক্ষণ এবং ২০১৬-১৭ FIH হকি ওয়ার্ল্ড লীগের  সেমিফাইনালে ১০/১১ সর্বোচ্চ স্থানাধিকারী দলগুলি যারা   ইতোমধ্যে যোগ্যতা অর্জন করেনি, তারা  ক্রীড়া-প্রতিযোগিতায় অংশগ্রহণ করবেন। নিম্নলিখিত ষোলটি দলের চূড়ান্ত প্রাক-টুর্নামেন্ট র‍্যাঙ্কিং সহ  দেখানো হয়েছে যারা এই টুর্নামেন্টে প্রতিদ্বন্দিতা করবে।

 ^1 – ভারত আয়োজক দেশ এবং মহাদেশীয় চ্যাম্পিয়ন উভয় হিসাবে  যোগ্যতাসম্পন্ন, অতএব সেই কোটাটি দেওয়া হয় ,  ইতোমধ্যে যোগ্যতাসম্পন্ন নয় অথচ ২০১৬-১৭ হকি বিশ্ব লিগ সেমিফাইনালে সর্বোচ্চ র‍্যাঙ্কযুক্ত  দল হিসাবে  চীনকে দেওয়া হয়।

বিন্যাস 
১৬ টি দলকে চারটি বিভাগে ভাগ করা হয়, প্রতিটি বিভাগে চারটি দল। নিজের বিভাগে , প্রতিটি দল অন্যান্য দলের সংগে খেলবে।   প্রতিটি বিভাগের  প্রথম-স্থান অধিকারী দল  কোয়ার্টার ফাইনালে অগ্রসর হবে, যখন, প্রতিটি বিভাগের দ্বিতীয়, এবং তৃতীয়-স্থানাধিকারী দল  ক্রস ওভার ম্যাচগুলি খেলবে। সেখান থেকে, একটি একক বর্জন টুর্নামেন্ট খেলা হবে।

স্কোয়াড

আম্পায়ার 
এফ আই এইচ দ্বারা এই ক্রীড়া প্রতিযোগিতার জন্য ১৬জন আম্পায়ার নিয়োগ করা হয় ।

দিয়েগো বারবাস (আর্জেন্টিনা)
ড্যান বারস্টো (ইংল্যান্ড)
মার্সিন গ্রোচাল (পোল্যান্ড)
বেন গঞ্জেন (জার্মানি)
অ্যাডাম কেয়ার্ন্স (অস্ট্রেলিয়া)
এরিক কিম লাই কোহ (মালয়েশিয়া)
লিম হং ঝেন (সিঙ্গাপুর)
মার্টিন ম্যাডেন (স্কটল্যান্ড)
রঘু প্রসাদ (ভারত)
জাভেদ শেখ (ভারত)
সিমন টেলর (নিউজিল্যান্ড)
ডেভিড টমলিনসন (নিউজিল্যান্ড)
গ্রেগরি উত্তেনহোভ (বেলজিয়াম)
জোনাস ভন'ট হেক (নেদারল্যান্ডস)
ফ্রান্সিসকো ভ্যাসকুইয়েজ (স্পেন)
পিটার রাইট (দক্ষিণ আফ্রিকা)

প্রথম রাউন্ড 
সময়সূচী প্রকাশিত হয় ২৭ ফেব্রুয়ারি ২০১৮.

সকল সময় স্থানীয় (ইউটিসি+৫:৩০).

পুল এ

পুল বি

পুল সি

পুল ডি

দ্বিতীয় রাউন্ড
সময়সূচী প্রকাশিত হয় ২৭ ফেব্রুয়ারি ২০১৮.

সকল সময় স্থানীয় (ইউটিসি+৫:৩০).

ফাইনাল

অন্তিম অবস্থান

তথ্যসূত্র 

২০১৮ পুরুষ হকি বিশ্বকাপ
পুরুষ হকি বিশ্বকাপ
২০১৮-এ ফিল্ড হকি
ভারত কর্তৃক আয়োজিত আন্তর্জাতিক হকি প্রতিযোগিতা
২০১৮-এ ভারতীয় ক্রীড়া
পুরুষদের আন্তর্জাতিক হকি প্রতিযোগিতা
ভুবনেশ্বরে ক্রীড়া